paragraph_text: Levski (bugarski: ПФК Левски София) je nogometni klub iz Sofije, Bugarska. Osnovan je 24. svibnja 1914. godine. Natječe se u Prvoj bugarskoj ligi od 1921. godine te nikad nije ispao iz prve lige, a nikad nije bio plasiran ispod 6 mjesta. Najveći rival mu je CSKA Sofija, s kojim igra Bugarski derbi (znan i kao "vječni derbi"). Klub je dobio ime po bugarskom heroju Vasilu Levskom.